— Чаму для назвы лабараторыі мы выбралі абрэвіятуру STEAM? — заўважыла яе кіраўнік намеснік начальніка аддзела інфарматызацыі Цэнтра інфармацыйных рэсурсаў сістэмы рэгіянальнай адукацыі Таццяна Сяргееўна Дыбоўская. — У дзейнасці нашай лабараторыі мы абапіраемся на інтэграваны падыход да вывучэння прадметаў, паколькі ў працэсе работы з адукацыйнай робататэхнікай неабходны веды з розных галін. Заняткі ў лабараторыі разлічаны на вучняў 1—8 класаў, а таксама на педагогаў. Задачы лабараторыі — арганізацыя адукацыйнай прасторы, дзе педагогі і навучэнцы маглі б у творчай атмасферы спасцігаць тэхналогіі адукацыйнай робататэхнікі, арганізацыя даследчай дзейнасці і распаўсюджванне эфектыўнага педвопыту. А паколькі вучэбна-даследчая дзейнасць будзе займаць адно з вядучых месцаў, то хацелася б, каб у выніку атрымаўся сумесны даследчы праект: ці то гэта ўдзел у LEGO-фестывалі, які зараз становіцца вельмі папулярным, ці то арганізацыя факультатыўнай і гуртковай дзейнасці на базе ўстановы адукацыі, якая ў рэшце рэшт павінна прывесці да павышэння якасці адукацыі.